Den Vest-Sjællandske Avis, 1826-02-11
Fra Amerika ere forskiellige betydelige Efterretninger indløbne: Den nye Republik Overperu, eller Bolivar, har udnævnt et Directorium af tre Personer til at forestaae den udøvende Magt og indsat General Sucre til Over-Directeur med to General=Sekretaire ved Siden af sig. - Republikerne Columbien og Mexico have afsluttet en Alliance Tractat med hinanden, som er bleven ratificeret af den Mexikanske Præsident, General Vietoria. J Jndledningen til denne Tractat hedder det at disse to Republiker have afsluttet den med hinanden for at giøre en Ende paa den Krig, hvortil de ere blevne tvungne af Kongen af Spanien; at de ville anvende deres hele Land- og Søemagt for at forsvare deres Friehed, og at de ønske at denne Trartat maae tiene til Grundvold for en Forening imellem alle Stater i det Spanske Amerika for at sanctionere deres Uafhængighed. Denne Alliance-Tractat bestaaer af 17 Artikler, den gaaer ud paa at begge Republiker skulle staae hinanden bie med deres Landmagt og Søemagt imod Spanien og imod enhver anden Stat, som vil true deres Friehed; at de ville med forenede Kræfter arbeide imod de Misbrug, som Corsarerne i Krigstider kunne tillade sig; at de ville giensidigen garantere hinandens Besiddelser; forhielpe til at dæmpe indvortes Uroeligheder i hinandens Stater, at de ville opfordre de øvrige Amerikanske Stater til at tiltræde dette Forbund; at naar dette Formaal er opnaaet skal en almindelig Kongres forsamle sig af Deputerede fra alle Amerikanske Stater, hvis Formaal skal gaae ud paa at tilveiebringe venskabelige Forhold imellem alle disse Stater, at tiene som en Raadgiver ved alle store Anliggender, som en Foreningspunkt ved en fælleds Fare, som en troe Tolk af Traktaterne ved Misforstaaelser og som en Voldgiftsmand og Udsoner ved Stridigheder. Jordtungen af Panama vælges til ForsamlingsPunktet for denne Kongres, som det meest passende Sted, og den Columbiske Republik lover at ville iagttage mod Gesandterne, hvad deres hellige Charakteer og den Giæstfriehed, som finder Sted blandt civiliserede Nationer kan udkræve, det samme lover Mexico, dersom Kongressens Sæde skulde blive forlagt paa dens Territorium. Denne Alliance-Traktat skal slet intet Jndgreb giøre i de contraherede Magters indvortes Statsbestyrelse; men disse Magter forpligte sig høitideligt til aldrig at indvilge i nogen Fordring paa Godtgiørelse Tribut eller Paalæg fra Spaniens Side for Tabet af dets forrige Souverainitet, eller fra en anden Magts Side i Spaniens Navn. De ere blevne enige med hinanden om aldrig at ville afslutte nogen Tractat med Spanien eller nogen anden Magt til Skade for deres Uafhængighed; men til alle Tider at opretholde deres giensidige Jnterresse med den Værdighed og Energie, som sømmer sig for frie, afhængige, venskabelige og allierede Stater. - Den Franske Regiering vil vist ingen Brud giøre paa de Amerikanske Staters Uafhængighed; tvertimod har den udnævnet Agenter, som skulle afgaae dertil, og da Vice-Admiral Duperre er den 18de Januar afseilet med 6 Fregatter, fra Brest til Vestindien saa troer man, at han er bestemt til at indlede venskabelige Forstaaelser med de nye Friestater. – J Chili ere atter Uroeligheder forefaldne i October. Nogle Franske Deputerede traadte sammen og erklærede sig mod Statsforfatningen og Directeuren General Freire maatte forlade Hovedstaden St. Jago. Men den 10te October vendte han igien tilbage, ophævede den lovstridige Forsamling af de Deputerede, og forviiste elleve Medlemmer af Landet. Forsøget paa at formaae Republikens Tropper, som commanderes af en Engelsk Officeer til at tage Deel i disse Bevægelser, mislykkedes; det var egentlig en Kamp imellem den Franske og den Engelske Jnterresse, General Freire skal være en agtværdig Mand; han har udvalgt tre nye Ministre. - Overdirecteuren har foræret Kongen af England en smuk melkehvid Hest, og en rosenfarvet Mulæsel, som er stribet, som en Zebra og er næsten ligesaa vild, som dette Dyr; de ere lykkeligen ankomne til London.